Toppdivisjonen i ishockey-VM 2021 for menn ble arrangert i Riga i Latvia i perioden 21. mai til 6. juni 2021. Kampene ble spilt i Arēna Rīga og Olimpiskais sporta centrs. Opprinnelig hadde både Belarus og Latvia blitt tildelt vertsskapet og turneringen skulle spilles i Minsk og Riga. På grunn av sikkerhetssituasjonen som følge av de omfattende protestene mot Belarus’ president Aleksandr Lukasjenko etter presidentvalget i 2020 bestemte IIHF å frata Belarus vertsskapet den 18. januar 2021.